Forstoppelse:
Denne pjece er til dig, som har forstoppelse og afføringsproblemer.
Mange børn oplever at maven driller.  Ca. 20% af alle raske børn og unge i alderen fra 4–18 år har haft forstoppelsesproblemer.
Du kan have forstoppelse hvis:
· Du kun har få afføringer ugentlig. 
· Du har ondt når, du skal af med afføringen.
· Du har hård afføring.
· Du har for vane at holde dig ved afføringstrang 
· Du har uheld med afføring i bukserne mindst en gang om ugen. 
· Du laver store portioner afføring ved toiletbesøg.
Hvorfor bliver man forstoppet?
Hos de fleste børn skyldes forstoppelse toiletvaner (ca. 95 % af tilfælde med afføringsproblemer skyldes uhensigtsmæssige afføringsvaner):
· Hvis du venter for længe med at gå på toilettet ved afføringstrang og kommer til at holde dig. 
· Måske fordi du synes at det er svært at gå fra en god leg/ tv/spil 
· At du ikke kan lide at bruge fremmede toiletter
· At du ikke kan tørre dig selv.
· At du har smerter, når du skal have afføring; Dette kan skyldes hård afføring og give revner ved numsehulsmusklen.
· At det kan være svært at mærke afføringssignal/trang. Nogle gange får du kun signalet én gang om dagen, så du skal være rigtig god til at mærke efter og komme afsted på wc.
Hvordan kan det vise sig hos dig - hvad kan symptomerne være:
· Hvis du ikke har regelmæssig blød afføring på toilettet.
· Smerter, når du har afføring.
· Regelmæssige klager over ondt i maven.
· Vekslende afførings konsistens tynd/ lind afføring blandet med faste/ hårde knolde.
· Nedsat appetit/dårlig trivsel. 
· Rifter ved numsehulsmusklen.
· Uheld med afføring eller bremsespor i bukserne.
· Uheld med vandladning i bukserne om dagen eller i sengen om natten.

Hvad kan du selv gøre:
· Gå på toilettet med det samme, når du mærker du skal lave pølser. Du skal ikke holde dig ved leg/tv/spil.
· Hold afføringen blød med: Væske. Fiberrig kost. Fysisk aktivitet/motion og evt afføringsmiddel.
· Øv dig i at gå på fremmede toiletter, tag evt én med. 
· Lære at tørre dig selv.
· Fortæl mor og far, hvis du har ondt, når du er på wc.
Husk
Behandling af afføringsproblemer tager tid, og det er vigtigt ikke at tabe modet.

